Diari Oficial de la Generalitat Valenciana


Sumari del DOGV 8409, del 24-10-2018 (2018/9815)

RESOLUCIÓ de 22 d'octubre de 2018, del president de Turisme Comunitat Valenciana, de concessió de beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8409

Data del DOGV
:   24-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9815


Data del document
:   22-10-2018

Organisme emissor
:   Turisme Comunitat Valenciana

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 22 d'octubre de 2018, del president de Turisme Comunitat Valenciana, de concessió de beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018. [2018/9815]  
Antecedents de fet  
  
Primer. El dia 12 de desembre de 2017 va aparéixer publicat en el Diari Oficial de la Generalitat Valenciana (d'ara endavant, DOGV, concretament en el seu número 8188), el Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en matèria de turisme.  
Segon. El dia 17 de juliol de 2018 va ser publicada en el DOGV número 8340, la resolució de 10 de juliol de 2018, del president de Turisme Comunitat Valenciana, per la qual es convocaren beques per a la realització de pràctiques en establiments d'hostaleria del sector turístic de la Comunitat Valenciana (es tractava de beques de classe D, beques en matèria de formació en destinació amb adscripció, en virtut de conveni, a establiments turístics, amb dues modalitats: 1.1. Beques d'aprenentatge i 1.2. Beques d'especialització).  
En aquesta resolució de convocatòria, concretament en el seu apartat segon («Finançament»), constava el següent:  
«1. L'import global màxim destinat a la concessió de les beques en establiments d'hostaleria de la Comunitat Valenciana serà, per a l'exercici 2018, de cent deu mil euros (110.000 ?), els quals seran finançats amb càrrec a la línia S0000852, del capítol IV, del pressupost per a 2018 de Turisme Comunitat Valenciana (entitat 22), integrat dins dels pressupostos de la Generalitat, aprovats mitjançant la Llei 22/2017, de 29 de desembre, de pressupostos de la Generalitat per a 2018.»  
  
Així mateix, en aquesta resolució de convocatòria, en el seu apartat deu, «Quantia de les beques, règim de lliurament i justificació», constava el següent:  
«Quant a la quantia de les beques, s'estarà al que estableix concretament l'article 19.3 del Decret 20/2017, de 24 de novembre, del president de la Generalitat.  
La dotació econòmica mensual de les beques tipus D 1.1. serà de huit-cents seixanta euros (860 ?) bruts, fins a un màxim de tres mensualitats.  
La dotació econòmica mensual de les beques tipus D 1.2. serà de nou-cents seixanta euros (960 ?) bruts, fins a un màxim de tres mensualitats.»  
Tercer. El dia 11 d'octubre de 2018 va ser publicada en el DOGV número 8401 la resolució del dia 2 del mateix mes i any, del president de Turisme Comunitat Valenciana, per la qual s'amplia el termini màxim per a dictar i publicar la resolució de la convocatòria d'aquestes beques.  
Quart. Seguides les fases del procediment i finalitzat aquest, la comissió avaluadora ha elaborat una proposta de resolució en la qual figura el llistat de persones beneficiàries i el llistat de persones les sol·licituds de les quals han sigut desestimades (amb indicació del motiu de desestimació). No es constitueix borsa de reserva per no existir candidats que complisquen els criteris que assenyala l'article 18 de l'esmentat Decret 20/2017.  
  
Fonaments jurídics  
  
Primer. La competència per a resoldre aquest procediment correspon al president de Turisme Comunitat Valenciana, d'acord amb el previst en l'article 10.4 del Decret 20/2017, de 24 de novembre, del president de la Generalitat, pel qual s'estableixen les bases reguladores per a la concessió de beques professionals en matèria de turisme.  
  
Segon. En la tramitació d'aquest procediment s'ha seguit el que disposa l'esmentat Decret 20/2017 i el que estableix la resolució de 10 de juliol de 2018, del president de Turisme Comunitat Valenciana, per la qual es convocaren les beques per a la realització de pràctiques en establiments d'hostaleria del sector turístic de la Comunitat Valenciana durant l'exercici 2018.  
Tercer. Aquesta resolució recull els apartats assenyalats en l'article 11.1 de l'esmentat decret aprovatori de les bases reguladores, la qual indica, així mateix, la data d'inici del període de durada de les beques.  
  
De conformitat amb l'assenyalat en l'esmentat article 11.1 de les bases reguladores, aquesta resolució de concessió es publicarà en el Diari Oficial de la Generalitat Valenciana, publicació que tindrà efectes de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es.  
Vistos els antecedents de fet assenyalats i els fonaments jurídics esmentats i d'altres de general i pertinent aplicació i de conformitat amb la proposta de resolució formulada per la comissió avaluadora, resolc:  
  
  
Primer  
Concedir les beques de classe D, per a la realització de pràctiques en establiments d'hostaleria del sector turístic de la Comunitat Valenciana, a les persones que figuren incloses en l'apartat corresponent a persones beneficiàries de cada modalitat de beca que figura en l'annex adjunt. El període de durada de cada beca començarà el dia 5 de novembre de 2018 i acabarà el dia 31 de desembre de 2018.  
  
  
Segon  
No es constitueix borsa de reserva per no existir candidats que complisquen els criteris que assenyala l'article 18 de l'esmentat Decret 20/2017.  
  
Tercer  
Desestimar les sol·licituds de les persones que figuren incloses en l'apartat corresponent a sol·licituds desestimades de cada modalitat de beca que figura en l'annex adjunt.  
  
Contra aquesta resolució, que posa fi a la via administrativa, podrà interposar-se un recurs de reposició davant del mateix òrgan que dicta aquest acte, en el termini d'un mes a comptar a partir de l'endemà de ser publicada, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant els jutjats contenciosos administratius de València, en el termini de dos mesos a comptar a partir de l'endemà de ser publicada, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 22 d'octubre de 2018.- El president de Turisme Comunitat Valenciana: Francesc Colomer Sánchez.